Filem Keempat xXx Lakonan Vin Diesel Bakal Dihasilkan
Studio The H Collective mengumumkan mereka telah memiliki hak franchise filem xXx dari Revolution Studios termasuk penerbit dan bintangnya, Vin Diesel serta studio milik pelakon tersebut One Race Films. Sehubungan dengan mereka turut mengumumkan akan menghasilkan filem keempat xXx tidak lama lagi dengan pengarahnya  D.J. Caruso kembali mengarah filem keempat tersebut. Selain itu juga, Vin Diesel juga akan turut kembali membawakan wataknya Xander Cage. Joe Roth dan Jeff Kirschenbaum akan bertindak selaku penerbit bersama-sama pelakon Vin Diesel. Produksi dijangka akan dimulakan pada Disember 2018. Tiga filem awal xXx sebelum ini dikeluarkan oleh Revolution Studios dan franchise filem aksi ini telah berjaya mengumpul kutipan keseluruhan sebanyak $1 billion seluruh dunia. Setakat ini tiada maklumat lanjut mengenai plot filem keempat xXx dan tarikh dijangka akan ditayangkan.